Christian Karembeu a francia labdarúgó-válogatottban 1992. november 14-én mutatkozott be egy Finnország elleni mérkőzésen, amely 2-1-es francia győzelemmel végződött. Karembeu összesen 53-szor ölthette magára a válogatott szerelését, s ezalatt mindösszesen csak egyszer volt eredményes. A válogatottal mindent megnyert, amelyről egy labdarúgó valaha is álmodhat. 1998-ban megnyerte a nemzeti csapattal a franciaországi világbajnokságot, 2000-ben az Európa-bajnokságot és 2001-ben tagja volt a konföderációs kupa-győztes francia keretnek is.